CELEX: 32021D2173
Language: ro
Date: 2021-12-08 00:00:00
Title: Decizia de punere în aplicare (UE) 2021/2173 a Comisiei din 8 decembrie 2021 de modificare a Deciziei de punere în aplicare (UE) 2019/919 în ceea ce privește standardele armonizate pentru sistemele de tratare a apelor uzate, pompele de santină acționate electric, placa constructorului și capacitatea maximă de încărcare a navelor mici (Text cu relevanță pentru SEE)

9.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 440/6
               
            
         DECIZIA DE PUNERE ÎN APLICARE (UE) 2021/2173 A COMISIEI
         din 8 decembrie 2021
         de modificare a Deciziei de punere în aplicare (UE) 2019/919 în ceea ce privește standardele armonizate pentru sistemele de tratare a apelor uzate, pompele de santină acționate electric, placa constructorului și capacitatea maximă de încărcare a navelor mici
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Directiva 2013/53/UE a Parlamentului European și a Consiliului (2), produsele care sunt în conformitate cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, sunt considerate ca fiind conforme cu cerințele aflate sub incidența respectivelor standarde sau a unor părți ale acestora, prevăzute la articolul 4 alineatul (1) din Directiva 2013/53/UE și în anexa I la directiva respectivă.
                  
               
                     (2)
                  
                  
                     Prin Decizia de punere în aplicare C(2015) 8736 (3), Comisia a înaintat o cerere către Comitetul European de Standardizare (CEN) și Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 2013/53/UE, abordând cerințele esențiale mai stricte prevăzute la articolul 4 alineatul (1) din Directiva 2013/53/UE și în anexa I la directiva respectivă, în comparație cu Directiva abrogată 94/25/CE a Parlamentului European și a Consiliului (4).
                  
               
                     (3)
                  
                  
                     Prin Decizia de punere în aplicare C(2015) 8736, comitetelor CEN și Cenelec li s-a solicitat, de asemenea, să revizuiască standardele ale căror referințe au fost publicate prin Comunicarea 2015/C 087/01 a Comisiei (5).
                  
               
                     (4)
                  
                  
                     Pe baza cererii prevăzute în Decizia de punere în aplicare C(2015) 8736, CEN a revizuit următoarele standarde armonizate: EN ISO 8849:2018 privind pompele de santină acționate electric, a cărui referință a fost publicată prin Decizia de punere în aplicare (UE) 2019/919 a Comisiei (6) și EN ISO 14946:2001/AC:2005 privind capacitatea maximă de încărcare, a cărui referință a fost publicată prin Comunicarea 2018/C 209/05 a Comisiei (7). Aceasta a dus la adoptarea următoarelor standarde armonizate: EN ISO 8849:2021 și EN ISO 14946:2021.
                  
               
                     (5)
                  
                  
                     Pe baza cererii stabilite în Decizia de punere în aplicare C(2015) 8736, CEN a elaborat, de asemenea, standardele armonizate noi EN ISO 8099-2:2021 privind sistemele de tratare a apelor uzate și EN ISO 14945:2021 privind placa constructorului.
                  
               
                     (6)
                  
                  
                     Comisia, împreună cu CEN, a evaluat dacă standardele respective, astfel cum au fost revizuite sau elaborate de CEN, respectă cererea prevăzută în Decizia de punere în aplicare C(2015) 8736.
                  
               
                     (7)
                  
                  
                     Standardul EN ISO 8099-2:2021 stabilește cerințe pentru proiectarea, construcția și instalarea sistemelor de tratare a apelor uzate pe navele mici.
                  
               
                     (8)
                  
                  
                     Standardul EN ISO 8849:2021 stabilește cerințe pentru pompele de santină acționate electric destinate utilizării la îndepărtarea apei de santină.
                  
               
                     (9)
                  
                  
                     Standardul EN ISO 14945:2021 stabilește cerințele referitoare la prezentarea uniformă a informațiilor care trebuie să apară pe plăcile constructorului cu care sunt prevăzute navele mici.
                  
               
                     (10)
                  
                  
                     Standardul EN ISO 14946:2021 prezintă elementele de care trebuie să se țină seama atunci când se calculează capacitatea maximă de încărcare a navelor mici, fără a depăși limitele stabilite prin standardele referitoare la stabilitate, bordul liber, flotabilitate și prevenirea căderilor în apă a membrilor echipajului. Acesta stabilește, de asemenea, cerințe privind zonele de ședere și de zonele de acces pentru membrii echipajului.
                  
               
                     (11)
                  
                  
                     Standardele EN ISO 8099-2:2021, EN ISO 8849:2021, EN ISO 14945:2021 și EN ISO 14946:2021 respectă cerințele pe care urmăresc să le acopere și care sunt stabilite la articolul 4 alineatul (1) din Directiva 2013/53/UE, precum și în partea A din anexa I la directiva respectivă. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (12)
                  
                  
                     Standardul EN ISO 8849:2021 urmează să înlocuiască standardul EN ISO 8849:2018. Standardul EN ISO 14946:2021 urmează să înlocuiască standardul EN ISO 14946:2001/AC:2005.
                  
               
                     (13)
                  
                  
                     Prin urmare, este necesar să se retragă referințele standardelor EN ISO 8849:2018 și EN ISO 14946:2001/AC:2005 din Jurnalul Oficial al Uniunii Europene.
                  
               
                     (14)
                  
                  
                     Pentru a acorda producătorilor suficient timp să își adapteze produsele la versiunile revizuite ale standardelor armonizate EN ISO 8849:2018 și EN ISO 14946:2001/AC:2005, este necesar să se amâne retragerea referințelor standardelor respective.
                  
               
                     (15)
                  
                  
                     Anexa I la Decizia de punere în aplicare (UE) 2019/919 conține referințele standardelor armonizate elaborate în sprijinul Directivei 2013/53/UE. Referințele standardelor armonizate EN ISO 8099-2:2021, EN ISO 8849:2021, EN ISO 14945:2021 și EN ISO 14946:2021 trebuie incluse în anexa respectivă. Referința standardului armonizat EN ISO 8849:2018 trebuie eliminată din anexa respectivă.
                  
               
                     (16)
                  
                  
                     Anexa II la Decizia de punere în aplicare (UE) 2019/919 conține referințele standardelor armonizate elaborate în sprijinul Directivei 2013/53/UE care sunt retrase din Jurnalul Oficial al Uniunii Europene. Referința standardului armonizat EN ISO 14946:2001/AC:2005 trebuie inclusă în anexa respectivă.
                  
               
                     (17)
                  
                  
                     Prin urmare, Decizia de punere în aplicare (UE) 2019/919 trebuie modificată în consecință.
                  
               
                     (18)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/919 se modifică după cum urmează:
            
                        1.
                     
                     
                        anexa I se modifică în conformitate cu anexa I la prezenta decizie;
                     
                  
                        2.
                     
                     
                        anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Punctul 1 din anexa I se aplică de la 9 iunie 2022.
         
         
            Adoptată la Bruxelles, 8 decembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (JO L 354, 28.12.2013, p. 90).
         
            (3)  Decizia de punere în aplicare C(2015) 8736 a Comisiei din 15 decembrie 2015 privind o cerere de standardizare, adresată Comitetului European de Standardizare și Comitetului European de Standardizare în Electrotehnică în ceea ce privește ambarcațiunile de agrement și motovehiculele nautice în sprijinul Directivei 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE.
         
            (4)  Directiva 94/25/CE a Parlamentului European și a Consiliului din 16 iunie 1994 de apropiere a actelor cu putere de lege și actelor administrative ale statelor membre referitoare la ambarcațiunile de agrement (JO L 164, 30.6.1994, p. 15).
         
            (5)  Comunicare a Comisiei în cadrul implementării Directivei 94/25/CE a Parlamentului European și a Consiliului din 16 iunie 1994 privind armonizarea legislativă și administrativă a statelor membre referitoare la ambarcațiunile de agrement (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 87, 13.3.2015, p. 1).
         
            (6)  Decizia de punere în aplicare (UE) 2019/919 a Comisiei din 4 iunie 2019 privind standardele armonizate pentru ambarcațiunile de agrement și motovehiculele nautice elaborate în sprijinul Directivei 2013/53/UE a Parlamentului European și a Consiliului (JO L 146, 5.6.2019, p. 106).
         
            (7)  Comunicarea Comisiei în cadrul punerii în aplicare a Directivei 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 209, 15.6.2018, p. 137).
      
      
         
            ANEXA I
            Anexa I la Decizia de punere în aplicare (UE) 2019/919 se modifică după cum urmează:
            
                        1.
                     
                     
                        rubrica nr. 8 se elimină;
                     
                  
                        2.
                     
                     
                        se adaugă următoarele rubrici:
                        
                                    
                                       Nr.
                                    
                                 
                                 
                                    
                                       Referința standardului
                                    
                                 
                              
                                    „40.
                                 
                                 
                                    EN ISO 8099-2:2021
                                 
                              
                                     
                                 
                                 
                                    Nave mici – Instalații pentru ape uzate – Partea 2: Sisteme de tratare a apelor uzate
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Nave mici – Pompe de santină acționate electric
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Nave mici – Placa constructorului
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Nave mici – Capacitate maximă de încărcare”
                                 
                              
                  
      
      
         
            ANEXA II
            În anexa II la Decizia de punere în aplicare (UE) 2019/919 se adaugă următoarea rubrică:
            
               
                           
                              Nr.
                           
                        
                        
                           
                              Referința standardului
                           
                        
                        
                           
                              Data retragerii
                           
                        
                     
                           „36.
                        
                        
                           EN ISO 14946:2001
                           Nave mici – Capacitate maximă de încărcare
                           EN ISO 14946:2001/AC:2005
                        
                        
                           9 iunie 2022”